OpenLLM-France/wikimedia huggingface dataset:
# Margrete Auken

Margrete Helle Auken (Aarhus, 6 de gener de 1945) és una política danesa que exerceix com a diputada al Parlament Europeu des de 2004. És membre de l'Esquerra Verda, partit integrat al Partit Verd Europeu. Anteriorment havia estat membre del Folketing.

## Trajectòria

Auken va ser membre del parlament danès d'octubre de 1979 a desembre de 1990, i de setembre de 1994 a juny de 2004.
Quan va ser escollida com a única representant de l'Esquerra Verda al Parlament Europeu l'any 2004, Auken va provocar un escàndol al seu partit en escollir unir-se a Els Verds/Aliança Lliure Europea en lloc de a l'Esquerra Unida Europea/Lliga Verda Nòrdica.
Al parlament, Auken forma part del Comitè de Medi Ambient, Salut Pública i Seguretat Alimentària des del 2014. Anteriorment havia estat membre de la Comissió de Transports i Turisme (2004-2007) i de la Comissió de Desenvolupament (2005-2009). El 2007 també es va incorporar a la Comissió de Peticions.
Auken també és membre de la delegació per a les relacions amb Palestina, i forma part de l'Intergrup del Parlament Europeu sobre Benestar i Conservació dels Animals i de l'Intergrup del Parlament Europeu sobre Mars, Rius, Illes i Zones Costaneres.

## Referències

* ↑ «Valgresultat EP-valg Danmark - Følg resultatet for EP-valget her | DR» (en danès). www.dr.dk. [Consulta: 16 maig 2020].
* ↑ «Margrete Auken's biography by European Greens». Arxivat de l'original el 2019-05-26. [Consulta: 27 abril 2023].
* ↑ «Margrete Auken, eurodiputada: "La missió del Parlament Europeu a Catalunya pel castellà és una ximpleria"». El Nacional, 05-03-2023. [Consulta: 27 abril 2023].
* ↑ Members Arxivat 2019-08-31 a Wayback Machine. European Parliament Intergroup on the Welfare and Conservation of Animals.
* ↑ Members 2019-2024 European Parliament Intergroup on Seas, Rivers, Islands and Coastal Areas.
# Margot Pilz

Margot Pilz (1936, Haarlem, Països Baixos) és una artista feminista neerlandesa, pionera de l'art conceptual i digital a Àustria. Va ser un dels primers artistes austríacs a combinar ordinadors i fotografia. Les seves obres reflecteixen la cultura avantguardista dels anys seixanta i setanta en les seves tècniques experimentals i aspectes performatius. Durant la dècada de 2010 la seva obra va despertar un nou interès.

## Biografia

Va començar a fer-se autoretrats després d'una experiència que va canviar la seva vida. El 14 d'abril de 1978, va assistir a una trobada de dones a Viena i, quan un grup de policies va actuar amb violència per obligar les participants a deixar lliure el carrer, Pilz va aguantar amb fermesa. La sèrie fotogràfica Selbstauflösung (Autodissolució, 1978/2015) és probablement la manera més dràstica d'il·lustrar el seu estat emocional i psicològic de l'època. En aquestes imatges veiem l'artista movent el cap endavant i enrere, intentant, en va, alliberar-se de les corretges que du posades al pit. En una altra de les seves obres, Hände (Mans, 1978), veiem unes imponents mans retratades molt de prop que se'ns mostren vagament amenaçadores. El motiu és ambivalent; combina una sensació d'agressivitat continguda i reprimida amb un aire contemplatiu. I és que les mans poden ser un vehicle d'expressió tan vàlid com ho és la cara. Arbeiterinnenaltar (Altar de les treballadores, 1981) destapa les pràctiques laborals injustes en una planta de torrefacció de cafè, comparant els salaris de les treballadores, el temps que porten a la feina i les tasques que se’ls assignen, amb els equivalents dels seus col·legues homes.

## Referències

* ↑ «FEMINISMES! Exposicions». CCCB, 2019. [Consulta: 20 desembre 2019].
# Maria Joana Baptista de Savoia

Maria Joana Baptista de Savoia, anomenada Madama Reale, (París, Regne de França 1644 - Torí, Savoia 1724) fou comtessa de Ginebra i duquessa d'Aumale entre 1659 i 1724 i regent del Ducat de Savoia entre 1675 i 1684.

## Orígens familiars

Va néixer a la ciutat de París l'11 d'abril de 1644 sent la filla primogènita de Carles Amadeu de Savoia i Elisabet de Borbó. Era neta per línia paterna d'Enric de Savoia i Anna de Lorena, i per línia materna de César de Borbó (fill legitimitzat d'Enric IV de França) i Francesca de Mercoeur. Fou germana de Maria Francesca de Savoia, que el 1666 es casà amb Alfons VI de Portugal i el 1668 amb Pere II de Portugal.
S'autoanomenà Madama Reale en honor de la seva sogra Maria Cristina de França.
Morí el 15 de març de 1724 a la ciutat de Torí, capital del Ducat de Savoia.

## Núpcies i descendents

Es casà el 1662 amb el duc Carles V de Lorena. D'aquest matrimoni no tingueren fills i fou anul·lat el 1665.
El 10 de maig de 1665 es casà a la ciutat de Torí amb el duc Carles Manuel II de Savoia. D'aquesta unió nasqué:
* Víctor Amadeu II de Savoia (1666-1732), duc de Savoia, rei de Sicília (1713-1720) i posteriorment rei de Sardenya (1720-1732)

## Regència

A la mort del seu marit, ocorreguda el juny de 1675, el seu únic fill fou nomenat duc de Savoia, ocupant Maria Joana la regència per la seva minoria d'edat. Dona de caràcter energètic va intentar obtenir el tron de Portugal mitjançant el prometatge del seu fill amb la seva neboda Isabel Lluïsa de Bragança, presumpta hereva de Pere II de Portugal, el que hagués comportat l'estada de Víctor Amadeu al Regne de Portugal i la perpetuïtat en el poder de la mateixa Maria Joana. El naixement d'un fill mascle del rei portuguès amb la seva segona dona comportà el desmantellament del pla i la revolta existent al Piemont comportà l'entrega del poder al seu fill el 14 de març de 1684.
Es retirà de la política activa, si bé exercí una gran influència sobre la seva neta Maria Adelaida de Savoia, que es va casar el 1697 amb Lluís de Borgonya, i que el 1711 es convertí en delfí de França.
# Maravichromis plagiotaenia

Maravichromis plagiotaenia és una espècie de peix de la família dels cíclids i de l'ordre dels perciformes.

## Morfologia

Els mascles poden assolir els 11 cm de longitud total.

## Distribució geogràfica

Es troba a Àfrica: llac Malawi.

## Referències

* ↑ BioLib (anglès)
* 1 2 FishBase (anglès)

## Bibliografia

* Axelrod, H. R., 1993. The most complete colored lexicon of cichlids. T.F.H. Publications, Neptune City (Estats Units).
* Goldstein, R.J.: Cichlids of the world.T.F.H. Publications Inc. Neptune City, Nova Jersey, Estats Units. Any 1988.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Maréchal, C. 1991. Maravichromis. p. 252-257. A: J. Daget, J.-P. Gosse, G.G. Teugels i D.F.E. Thys van den Audenaerde (eds.) Check-list of the freshwater fishes of Africa (CLOFFA). ISNB, Brussel·les, Bèlgica; MRAC, Tervuren, Flandes; i ORSTOM, París. Vol. 4.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Römer U.: Cichliden Atlas, Bd. 1. Melle. 1311 p. Any 1998.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# La Burbanche

La Burbanche és un municipi francès situat al departament de l'Ain i a la regió d'Alvèrnia-Roine-Alps. L'any 2007 tenia 65 habitants.

## Demografia
### Població

El 2007 la població de fet de La Burbanche era de 65 persones. Hi havia 30 famílies de les quals 15 eren unipersonals (11 homes vivint sols i 4 dones vivint soles), 7 parelles sense fills, 4 parelles amb fills i 4 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 88 habitatges, 34 eren l'habitatge principal de la família, 51 eren segones residències i 4 estaven desocupats. 86 eren cases i 1 era un apartament. Dels 34 habitatges principals, 30 estaven ocupats pels seus propietaris, 3 estaven llogats i ocupats pels llogaters i 1 estava cedit a títol gratuït; 2 tenien dues cambres, 5 en tenien tres, 10 en tenien quatre i 17 en tenien cinc o més. 29 habitatges disposaven pel capbaix d'una plaça de pàrquing. A 19 habitatges hi havia un automòbil i a 14 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de La Burbanche el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 0 |
| 4 | 70 a 74 | 8 |
| 4 | 65 a 69 | 0 |
| 0 | 60 a 64 | 12 |
| 0 | 55 a 59 | 0 |
| 0 | 50 a 54 | 0 |
| 8 | 45 a 49 | 0 |
| 0 | 40 a 44 | 0 |
| 0 | 35 a 39 | 4 |
| 0 | 30 a 34 | 0 |
| 0 | 25 a 29 | 0 |
| 0 | 20 a 24 | 0 |
| 0 | 15 a 19 | 0 |
| 0 | 10 a 14 | 0 |
| 0 | 5 a 9 | 0 |
| 0 | 0 a 4 | 0 |

## Economia

El 2007 la població en edat de treballar era de 44 persones, 21 eren actives i 23 eren inactives. Les 21 persones actives estaven ocupades(15 homes i 6 dones).. De les 23 persones inactives 6 estaven jubilades, 3 estaven estudiant i 14 estaven classificades com a «altres inactius».

### Activitats econòmiques

Dels 5 establiments que hi havia el 2007, 2 eren d'empreses extractives, 1 d'una empresa de construcció, 1 d'una empresa financera i 1 d'una entitat de l'administració pública.
L'únic servei als particulars que hi havia el 2009 era una lampisteria.
L'any 2000 a La Burbanche hi havia 3 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* Résumé statistique Fitxa resum de dades estadístiques de La Burbanche a l'INSEE.
* Évolution et structure de la population Fitxa amb el detall de dades de La Burbanche a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Joaquim d'Alexandria

Joaquim d'Alexandria va ser patriarca Ortodox d'Alexandria de l'any 1487 al 1567.
Va ser elegit patriarca d'Alexandria quan tenia 38 anys. Quan el sultà otomà Selim I (1512-1520) va ocupar Egipte, el patriarca Joaquim va rebre un Firman que garantia tots els privilegis patriarcals. Va mantenir relacions constants amb la dinastia dels Tsars de Rússia, de la que va rebre suport financer per al tron patriarcal. Va participar en un Sínode a Constantinoble l'any 1544. Va ordenar a l'arquebisbe del Sinaí i va establir que els arquebisbes del Sinaí fossin consagrats pel Patriarca de Jerusalem. Va morir als 119 anys, el 1567. És honorat com a sant per l'Església Ortodoxa.

## Referències

* ↑ «Joachim I Pany (1487-1567)». Previous patriarchs. Patriarchate of Alexandria. [Consulta: 18 setembre 2023].

## Enllaços externs

* Saint Joachim I Pany. Mistagogy Resource Center [Consulta 18 de setembre de 2023]
# Masia del Cendra

La Masia del Cendra és una masia situada al municipi de Montoliu de Segarra a la comarca de la Segarra.

## Referències

* ↑ «Masia del Cendra». Gran Enciclopèdia Catalana. Barcelona: Grup Enciclopèdia Catalana.
# Masia del Gassó

La Masia del Gassó és una masia situada al municipi de Salomó, a la comarca catalana del Tarragonès.
# Java (São Tomé i Príncipe)

Java és una localitat de São Tomé i Príncipe. Es troba al districte de Mé-Zóchi, al nord-est de l'illa de São Tomé. La seva població és de 31 (2008 est.). L'etimologia del seu nom està relacionada amb les primeres plantacions de cafè i el tipus era Java.

## Evolució de la població

Població de Java (2001-2008) :
| 2001 | 2008 |
| 27 | 31 |

## Referències

* ↑ INE Arxivat 2017-02-09 a Wayback Machine., Evolução da população São-Tomense por localidades, 2001/2007-08
# Jill Godmilow

Jill Godmilow (Filadèlfia, Pennsilvània, 1943) és una directora de cinema independent estatunidenca. Estudià literatura russa a la Universitat de Wisconsin. Ha conreat el gènere del documental. El seu treball Antonia: A Portrait of the Woman (1974), sobre la directora d'orquestra Antonia Brico, fou nomenat a l'Oscar al millor documental. El seu film What Farocki Taught (1998) és una rèplica exacta de la primera pel·lícula de Harun Farocki, Nicht löschbares Feuer, si bé el treball de Godmilow era en anglès i contenia un epíleg explicatiu per part de la mateixa directora, que comptava amb el vistiplau de Farocki.

## Filmografia

* Tales (1971)
* Antonia: A Portrait of the Woman (1974) (documental)
* The Popovich Brothers of South Chicago (1977) (documental)
* Far from Poland (1984) (documental)
* Roy Cohn/Jack Smith (1994)

## Premis i nominacions
### Nominacions

* 1975: Oscar al millor documental per Antonia: A Portrait of the Woman

## Referències

* ↑ Frisach, Montse «Cadena d'artistes lladres». Cultura (El Punt Avui), 02-01-2015, p. 23.
# Mahieddine Meftah

Mahieddine Meftah (Tizi Ouzou, 25 de setembre de 1968) és un exfutbolista algerià de la dècada de 1990.
Fou internacional amb la selecció d'Algèria.
Pel que fa a clubs, destacà a JS Kabylie i USM Alger.

## Referències

* ↑ Partits internacionals a rsssf
* ↑ Mahieddine Meftah a National-Football-Teams.com (anglès)
* ↑ «Interview with Meftah». Arxivat de l'original el 2012-08-21. [Consulta: 20 juliol 2019]. (francès)
# Mahson

Mahson fou un estat tributari protegit del tipus zamindari o talukdari al districte de Basti al modern Uttar Pradesh, format per uns cent-cinquanta pobles.
Brahm Deo fou el darrer sobirà del regne Katyur a Kumaon Regne de Garhwal, i a la seva mort el regne es va fraccionar; el seu net Abhay Pal Deo va continuar el regne a Askote, al districte de Pithoragarh a Kumaon; els seus dos fill Alakh Deo i Tilak Deo van sortir d'Askote el 1305 amb un gran exèrcit i després de creuar les regions de la plana de Tarai (Índia) van arribar a la zona de Gonda/Gorakhpur que estava dominada pels bhars, i s'hi van establir; els rius Ghagra al sud i Rapti Occidental a l'est protegien el territori. Derrotats el bhars, Alakh Deo va establir la seva capital a 100 km de Gorakhpur i a 32 km de Basti, a Mahuli (1305); el seu regne (Mahuli) va abraçar aviat 47 km amb centenars de pobles; Alakh Deo va morir el 1342. El seu fill Taptej Deo va donar suport al sultà de Delhi Firuz Xah Tughluq (1351-1388) contra el governador de Bengala que s'havia revoltat i independitzat, i a canvi va ser reconegut com a raja amb el nom de Taptej Pal. Va obtenir diversos privilegis que el van portar al capdavant de la família Askote de la qual Alakh Deo era només una branca. Va morir el 1359. Mardan Pal (1585-1620) va pagar tribut a l'Imperi Mogol; Dweep Pal (1710-1730) va pagar el tribut al nawab d'Oudh.
Sota Safafraj Pal l'estat fou atacat per alguns veïns el 1780 però foren derrotats a la batalla de Murkatti; no obstant les pèrdues patides van debilitar en gran manera l'estat; es va decidir el trasllat de capital a un lloc més segur i es va escollir Mahson, 22 km més enllà. El 1801 Oudh va cedir diversos territoris a la Companyia Britànica de les Índies Orientals i els senyors locals van deixar de pagar tributs; quan la companyia va voler imposar el seu domini es van revoltar entre ells el raja de Mahson; després d'uns anys de lluita van haver d'acceptar el domini britànic però foren reconeguts com a talukdars i van mantindre títols i privilegis.

## Llista de rages

A continuació s'enumeren els governants.
* Raja Alakh Deo 1305-1342
* Raja Taptej Pal (fill) 1342-1359
* Raja Khan Pal (fill) 1359-1372
* Raja Kunwar Pal 1372-1404
* Raja Tej Pal 1404-1421
* Raja Sakat Pal 1421-1441
* Raja Maan Pal 1441-1480
* Raja Parashuram Pal 1480-1535
* Raja Dweep Pal 1535-1585
* Raja Mardan Pal 1585-1620
* Raja Prithvi Pal 1620-1631 (fill)
* Raja Yudhishtir Pal 1631-1674
* Raja Mani Pal 1674-1710
* Raja Dweep Pal 1710-1730
* Raja Bakhtawar Pal 1730-1774 (fill)
* Raja Sarafraj Pal 1774-1833 (fill)
* Raja Shamsher Bahadur Pal 1833-1834 (fill)
* Raja Mardan Pal 1834-1850 (fill)
* Raja Bhawani Ghulam Pal 1850-1892 (fill)
* Raja Narendra Bahadur Pal 1892-1924 (fill)
* Raja Vijaipratap Narayan Bahadur Pal 1924-1930 (fill)
* Raja Kashi Nath Bahadur Pal 1930-1955 (+1988)

## Referències

* ↑ «Genealogia». Arxivat de l'original el 2009-05-23. [Consulta: 10 novembre 2009].
# Javier Peña

Javier Peña (Kingsville, Texas, 1958) és un exagent de la DEA que va investigar Pablo Escobar i el Càrtel de Medellín.
D'avis mexicans, Peña va néixer i créixer a Kingsville, Texas, i va estudiar a la Universitat de Texas A&I (actualment Universitat de Texas A&M), on es va graduar en Sociologia i Psicologia. Va començar la seva carrera policial el 1977, quan va ser nomenat Adjunt del Sheriff pel Sheriff del Comtat de Webb, a Laredo, Texas. Set anys més tard, la DEA el va fitxar com a Agent Especial per a l'oficina d'Austin, Texas, on va treballar durant quatre anys. Al 1988, Peña es va oferir voluntari per a un nou lloc de feina a Bogotà, Colòmbia, per lluitar contra el tràfic internacional de cocaïna que duïa a terme el Càrtel de Medellín. La persecució d'aquesta banda de narcotraficants va acabar el 2 de desembre de 1993, amb la mort del seu líder, Pablo Escobar.
Durant les dues dècades següents, Peña va continuar treballant per a la DEA, amb operacions a Puerto Rico, Colòmbia i Texas. Al 2011, va assumir el càrrec d'Agent Especial de la Divisió de Houston. Hi va treballar fins a la seva jubilació, el gener de 2014.
Posteriorment, va treballar com a assessor per a la producció de la sèrie Narcos, de Netflix, en col·laboració amb el va ser el seu company a la DEA, Steve Murphy. Els dos van fer un cameo a l'últim capítol de la segona temporada de la sèrie ("¡Al Fin Cayó!"). L'expolicia, però, no va participar en les operacions de la DEA contra el Càrtel de Cali; la participació de Peña en la investigació d'aquesta banda a la tercera temporada de la sèrie de Netflix és un relat fictici.

## Referències

* Bartilow, Horace A.; Eom, Kihong (1 d'abril de 2009). «Busting Drugs While Paying With Crime: The Collateral Damage of U.S. Drug Enforcement in Foreign Countries». Foreign Policy Analysis 5 (2): 93-116.
* Bowden, Mark (12-01-2007). Killing Pablo. Grove/Atlantic, Inc. ISBN 9780802197573
* ↑Biography.com Editors (14 de novembre de 2017). «Javier Pena Biography.com». The Biography.com website. A&E Television Networks. Consultat el 2 de gener de 2019.
* Bolsamania.com Editors (26 de setembre de 2016) https://www.bolsamania.com/cine/te-presentamos-al-autentico-javier-pena-la-version-real-del-personaje-narcosConsultat el 2 de gener de 2019.
# Makefu

Makefu és un dels catorze municipis de Niue. La seva població en el cens de 2022 era de 73 habitants, d'uns 64 que hi havia en el de 2017. Amb una superfície d'1,48 km², Es troba en la costa occidental de l'illa.
El poble va ser fundat per pobladors de Tuapa. En el seu cementiri hi reposen les restes del missioner Nukai Peniamina.

## Turisme

A la costa de Makefu, prop del límit amb Tuapa, s'hi troba la cova d'Avaiki. Aquest sector de costa és conegut per la pràctica de submarinisme ja que s'ho poden observar en particular taurons i tortugues.

## Referències

* 1 2 «Niue Census of Population and Housing, 2022 | Niue Statistics Office» (en anglès americà). [Consulta: 30 agost 2024].
* ↑ «Niue Census of Population and Housing 2022». Niue Statistics Office. [Consulta: 20 març 2024].
* ↑ «Población en el censo 2011». Arxivat de l'original el 6 d'octubre de 2013. [Consulta: 10 abril 2014].
* ↑ «Namukulu celebrates in style its 100th anniversary». TV Niue. [Consulta: 3 December 2022].
# Klana

Klana és un municipi de Croàcia que es troba al comtat de Primorje - Gorski Kotar.

## Referències

* ↑ «Popis gradova i općina» (Microsoft Excel) (en croat). uprava.hr. Ministeri d'Administració Pública de Croàcia, 10-06-2013. [Consulta: 2 desembre 2015].
# L'organitzadora de bodes

L'organitzadora de bodes o La wedding planner (títol original, Jour J) és una pel·lícula francesa de comèdia del 2017 dirigida per Reem Kherici. S'ha doblat al català central per a TV3 amb el títol de L'organitzadora de bodes, i al valencià per a À Punt amb el nom de La wedding planner.
El rodatge va començar el juliol de 2016.

## Sinopsi

Amb motiu d'una infidelitat romàntica del seu company Mathias, l'Alexia descobreix una targeta de visita a nom de la Juliette, una organitzadora de noces. La idea porta l'Alexia de casar-se amb en Mathias, que experimentarà l'organització d'aquest matrimoni amb la seva amant.

## Referències

* 1 2 «L'organitzadora de bodes». ésAdir. [Consulta: 14 març 2024].
* 1 2 «La wedding planner». À Punt, 17-03-2024. [Consulta: 29 març 2024].
* ↑ «Jour J», 19-04-2017. [Consulta: 19 desembre 2016].
* ↑ Laure Croiset. «Jour J pour le tournage du deuxième long métrage de Reem Kherici». Tout le ciné, 27-07-2016. Arxivat de l'original el 2017-01-11. [Consulta: 19 desembre 2016].
# Khasi (llengua)

El khasi és la llengua dels khasis del nord-est de l'Índia a Meghalaya amb alguns grups a Bangladesh. El seu llenguatge és molt característic i era només oral fins a l'arribada dels missioners europeus el segle xix, especialment el gal·lès Thomas Jones, que va transcriure la llengua a l'escriptura llatina.
El khasi és del gruo de les llengües khasis de la família austre-asiàtica. El grup de llengües khasis el formen el khasi, el pnar i el war.
# Luboš Bartoň

Luboš Bartoň (Česká Lípa, República Txeca, 7 d'abril de 1980) és un jugador txec de basquetbol.

## Clubs

* Temporada 1996-1997: BK Děčín, Txèquia (ALK)
* Temporada 1997-1998: BK Děčín, Txèquia (ALK)
* Temporada 1998-1999: University de Valparaíso, Estats Units (NCAA)
* Temporada 1999-2000: University de Valparaíso, Estats Units (NCAA)
* Temporada 2000-2001: University de Valparaíso, Estats Units (NCAA)
* Temporada 2001-2002: University de Valparaíso, Estats Units (NCAA)
* Temporada 2002-2003: Skipper de Bolonya, Itàlia (LEGA)
* Temporada 2003-2004: Lottomatica de Roma, Itàlia (LEGA)
* Temporada 2004-2005: Lottomatica de Roma, Itàlia (LEGA)
* Temporada 2005-2006: DKV Joventut (ACB)
* Temporada 2006-2007: DKV Joventut (ACB)
* Temporada 2007-2008: DKV Joventut (ACB)
* Temporada 2008-2009: Regal FC Barcelona (ACB)
* Temporada 2009-2010: Regal FC Barcelona (ACB)
* Temporada 2010-2011: Baloncesto Fuenlabrada (ACB)
* Temporada 2011-2012: Baloncesto Fuenlabrada (ACB) i Fiatc Joventut (ACB)

## Palmarès

* Temporada 2002-03: Skipper de Bolonya, Itàlia. Subcampió LEGA.
* Temporada 2005-06: DKV Joventut. Campió Lliga Catalana.
* Temporada 2005-06: DKV Joventut. Campió FIBA Eurocup.
* Temporada 2007-08: DKV Joventut. Campió Copa del Rei ACB
* Temporada 2007-08: DKV Joventut. Campió ULEB Cup.
* Temporada 2008-09: Regal FC Barcelona. Campió Lliga ACB
* Temporada 2009-10: Regal FC Barcelona. Campió Copa del Rei ACB
* Temporada 2009-10: Regal FC Barcelona. Campió Eurolliga de bàsquet

## Enllaços externs

* Luboš Bartoň jugador a l'ACB
* Fitxa de Luboš Bartoň al web oficial del FC Barcelona Arxivat 2009-08-21 a Wayback Machine.
# Luis Alcalá Gómez

Luis Alcalá Gómez (Castralvo, Terol, 1930-1989) fou un mestre i polític valencià.

## Trajectòria

Treballà com a professor d'EGB i milità en el PSPV-PSOE. Amb aquest partit fou escollit senador per la província de Castelló a les eleccions generals espanyoles de 1982 i 1986. Fou membre de les comissions de Constitució i Defensa del Senat d'Espanya. Va morir d'un infart mentre canviava la roda del cotxe vora la platja de Nules poc abans d'acabar el mandat i fou substituït per Pablo Gardey Peiró.

## Referències

* ↑ Fitxa del Senat
* ↑ Fallece de un infarto el senador socialista Luis Alcalá a ABC, 26 de juliol de 1989
# Jean Schorn

Jean Schorn és el nom dels següents personatges:
* Jean Schorn (1901-1973) (Colònia, 1901 - Ídem, 1973) ciclista alemany
* Jean Schorn (1912-1994) (Colònia, 1912 - Ídem, 1994) ciclista alemany